  Виталий Пронин Берло дыре ӵем пуромыло удмурт кыллэн чылкытлыкез сярысь вераськонъёс. Ми но та ужпумез ӝутомы, но... шудон сямен. Учкисьёслы но тэк пукыны ум сётэ!  Шудон азьын оло соос но шуак команда кылдытыны быгатозы.Шудонэ пыриськозы:"Удмурт дунне" газет"Мынам Удмуртие" ТРК-ысь иворчиосУдмурт кун университетысь дышетскисьёсДэри ёросысь Пероггуртысь лыдӟисьёсК. Герд нимо гимназиысь дышетӥсьёс но дышетскисьёс.Ужрад сӥземын Анай кыллэм калыккуспо нуналэзлы. Со  ортчоз 21-тӥ тулыспалэ Ижысь Эшъяськон юртын. Кутсконэз 18.00 часын. Ӧтиськом вань мылкыд карисьёсты.Командаос эскерозы, макем ӟеч тодо удмурт кылэз, шонер гожъяськонэз. Нимысьтыз саклык висъяськоз иворчиослэн гожъяськемзылы. Кызьы удмурт кылын гожтыны официальной иворез, кызьы удмурт кылэ берыктыны экономикаен, политикаен герӟаськем нимкылъёсты? Котькуд ивор вӧлмытӥсь ёзлэн та юанъёслы аслаз валэктонэз. Асьсэ сямен та шоры учко тодосчиос но, удмурт кылъя дышетӥсьёс но. Малпаськом, шудом, ужпумъёсты сэрттом-пертчом, иворъёсты эскером!Кызьы та шудон ортчиз кылем арын лыдӟыны быгатӥськоды татысь: http://udmdunne.ru/2016/03/viz-lyuk-yake-vizlyuk-shon... Туэ ужрад эшшо но тунсыкогес луоз! Теги: кытынкумар удмуртдунне  